## Projekts

##### LATVIJAS REPUBLIKAS MINISTRU KABINETS

2018. gada \_\_\_\_\_\_\_\_ Noteikumi Nr.

Rīgā (prot. Nr. §)

### Ceturkšņa pārskatu sagatavošanas un iesniegšanas kārtība

# Izdoti saskaņā ar Likuma par budžetu un

# finanšu vadību 30.panta septīto un astoto daļu

1. **Vispārīgie jautājumi**
2. Noteikumi nosaka:
   1. kārtību, kādā budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes (turpmāk – iestādes) sagatavo ceturkšņa pārskatu (turpmāk – pārskats), un pārskata apjomu;
   2. termiņu, kādā ministrijas, citas centrālās valsts iestādes un pašvaldības iesniedz Valsts kasei konsolidēto ceturkšņa pārskatu (turpmāk – konsolidētais pārskats).
3. Pārskatus sagatavo pamatojoties uz grāmatvedības uzskaites datiem saskaņā ar uzkrāšanas principu, klasificējot tos atbilstoši darījumā iesaistītās puses piederībai attiecīgajam sektoram vai apakšsektoram atbilstoši normatīvajiem aktiem institucionālo sektoru klasifikācijas jomā.

### Konsolidētais pārskats

1. Ministrijas un citas centrālās valsts iestādes konsolidētajā pārskatā ietver šo noteikumu 15.punktā noteikto pārskatu un konsolidē iestāžu pārskatus.
2. Pašvaldības konsolidētajā pārskatā ietver šo noteikumu 15.punktā noteikto pārskatu un konsolidē iestāžu un kopīgo iestāžu pārskatus. Kopīgās iestādes pārskatu pašvaldības konsolidētajā pārskatā iekļauj tā pašvaldība, kurai šāds pienākums noteikts kopīgās iestādes nolikumā.
3. Konsolidācijā iekļauto iestāžu ceturkšņa pārskatus sagatavo uz vienu un to pašu pārskata datumu.
4. Sagatavojot konsolidēto pārskatu, posteņu novērtēšanā lieto vienas un tās pašas grāmatvedības metodes un novērtēšanas noteikumus.
5. Konsolidēto pārskatu sagatavo kā:
   1. iestāžu pārskatu kopsavilkumu (vienādu posteņu summēšana) – pārskatos pie iestādes nosaukuma pievienojot vārdu „kopsavilkums”;
   2. konsolidācijas posteņu izklāstu (norāda (+/–) posteni un summu, kuru konsolidē) – pārskatos pie iestādes nosaukuma pievienojot vārdu „konsolidācija”;
   3. kopsavilkuma un konsolidācijas posteņu izklāsta datu summu – pārskatos pie iestādes nosaukuma pievienojot vārdu „konsolidētais”.
6. Konsolidācijā iekļauto iestāžu pārskatus apvieno šādā kārtībā:
   1. konsolidēto pārskatu sagatavo, konsolidācijas procedūrā apvienojot augstākās iestādes pārskatā un konsolidācijā iesaistīto iestāžu pārskatos attiecīgajos finanšu pārskata posteņos norādīto naudas līdzekļu, vērtspapīru un ieguldījumu akcijās un citā pašu kapitālā, prasību un saistību summas;
   2. augstākā iestāde attiecīgi koriģē iestāžu pārskatus, kuros izmantotas atšķirīgas grāmatvedības metodes un atšķirīgi novērtēšanas noteikumi. Par korekciju summu attiecīgi palielina vai samazina augstākās iestādes attiecīgo grāmatvedības kontu aktīvu vai pasīvu posteņu vērtību;
   3. pilnībā izslēdz konsolidācijā iesaistīto iestāžu savstarpējos darījumus un savstarpējo norēķinu atlikumu summas, ievērojot mazākuma principu, – izslēdz savstarpēji ekonomiski atbilstošo pozīciju mazākās vērtības.
7. Konsolidēto pārskatu pamato ar aprēķiniem un tabulām, kuru sagatavošanā ievēro atbilstoši normatīvajiem aktiem grāmatvedības jomā noteiktās prasības attaisnojuma dokumentiem un grāmatvedības reģistriem.
8. Konsolidācija aptver visus pārskata posteņus.
9. Konsolidētajā pārskatā ministrijas un citas centrālās valsts iestādes izslēdz posteņus, kas norādīti rindās „S130111, S130121, S130141, S130151, S130161, S130171”, bet pašvaldības izslēdz posteņus, kas norādīti rindās „S130311, S130321, S130341”.
10. Ministrijas, citas centrālās valsts iestādes un pašvaldības konsolidēto pārskatu iesniedz Valsts kasē, par:
    1. I ceturksni līdz 15.maijam,
    2. II un III ceturksni – līdz pārskata ceturksnim sekojošā mēneša divdesmit piektajam datumam,
    3. IV ceturksni – līdz pārskata gadam sekojošā saimnieciskā gada 25.februārim.
11. Ja iesniegšanas datums ir brīvdiena vai svētku diena, konsolidēto pārskatu iesniedz darbdienā pirms brīvdienas vai svētku dienas.
12. Ārlietu ministrija konsolidētajā pārskatā iekļauj datus par Latvijas diplomātiskajām un konsulārajām pārstāvniecībām:
    1. par I ceturksni dati pārskata perioda beigās atbilst datiem pārskata perioda sākumā;
    2. par II ceturksni iekļauj datus par laikposmu no 1.janvāra līdz 31.martam;
    3. par III ceturksni iekļauj datus par laikposmu no 1.aprīļa līdz 30.jūnijam;
    4. par IV ceturksni iekļauj datus par laikposmu no 1.jūlija līdz 31.decembrim.

**3.Pārskata apjoms, iesniegšanas un aizpildīšanas kārtība**

**3.1. Pārskata apjoms un iesniegšanas kārtība**

1. Pārskatu veido šādas veidlapas:
   1. veidlapa Nr.C-1 “Naudas līdzekļu izmaiņu pārskats” (1.pielikums);
   2. veidlapa Nr.C-2 “Iegādāto parāda vērtspapīru izmaiņu pārskats” (2.pielikums);
   3. veidlapa Nr.C-3 “Aizdevumu izmaiņu pārskats” (3.pielikums);
   4. veidlapa Nr.C-4 “Ieguldījumu akcijās un citā pašu kapitālā izmaiņu pārskats” (4.pielikums);
   5. veidlapa Nr.C-5 “Pārskats par prasībām un nākamo periodu izdevumiem un avansa maksājumiem” (5.pielikums);
   6. veidlapa Nr.C-6 “Pārskats par saistībām” (6.pielikums);
2. Valsts drošības iestādes, kuras minētas Valsts drošības iestāžu likumā, šo noteikumu [15](http://m.likumi.lv/doc.php?id=211778#p15).punktā minēto pārskatu nesagatavo.
3. Iestādes ceturkšņa pārskatu sagatavo, pārbauda (datu savstarpējās atbilstības pārbaude atbilstoši normatīvajiem aktiem budžeta iestāžu grāmatvedības jomā), paraksta un elektroniski iesniedz Valsts kasē, lietojot informācijas sistēmu „Ministriju, centrālo valsts iestāžu un pašvaldību budžeta pārskatu informācijas sistēma” (turpmāk – ePārskati) atbilstoši normatīvajiem aktiem par kārtību, kādā Valsts kase nodrošina elektronisko informācijas apmaiņu.

##### **3.2. Pārskata aizpildīšana**

1. Pārskatā norāda:
   1. iestādes nosaukumu, kā arī citas ziņas un apzīmējumus iestādes identificēšanai;
   2. informāciju par to, vai pārskats ir vienas atsevišķas iestādes vai vairāku iestāžu pārskatu kopsavilkums;
   3. lietoto valūtu – *euro*;
   4. datus apaļās summās, bez decimāldaļām;
   5. datus par pārskata periodu – ceturksni;
2. rindā „Ministrijas, centrālās valsts iestādes, pašvaldības nosaukums” norāda pilnu ministrijas, centrālās valsts iestādes vai pašvaldības nosaukumu. Sadaļā „Kodi” norāda:
   1. ministrijas vai citas centrālās valsts iestādes kodu saskaņā ar likumu par valsts budžetu kārtējam gadam;
   2. pašvaldības kodu saskaņā ar Administratīvo teritoriju un teritoriālo vienību vienoto klasifikatoru.
3. rindā „Iestādes nosaukums” norāda iestādes pilnu nosaukumu. Sadaļā „Kodi” norāda iestādes reģistrācijas numuru;
   1. rindā „Pārskata gads” sadaļā „Kodi” norāda pārskata gadu (cipariem);
   2. rindā „Pārskata periods” norāda pārskata periodu (ceturksni). Sadaļā „Kodi” norāda pārskata ceturksni (romiešu cipariem).
4. Pārskata perioda sākuma dati atbilst iepriekšējā pārskata perioda beigās norādītajiem datiem. Pārskatā par I ceturksni ailē „Pārskata perioda sākumā” norādītie dati atbilst iepriekšējā saimnieciskā gada pārskatā norādītajiem datiem pārskata perioda beigās.
5. ministrijas, kuru padotībā vai pārraudzībā ir Valsts drošības iestāžu likumā minētās valsts drošības iestādes, nepiemēro šo noteikumu 21.punktu
6. Ja naudas līdzekļi, prasības vai saistības, kuras izpildot sagaidāma naudas līdzekļu saņemšana vai izdošana, uzskaitītas citā valūtā:
   1. pārrēķinu *euro* pārskata perioda beigās (izņemot pārskata gada beigās) veic pēc Eiropas Centrālās bankas publicētā *euro* atsauces kursa, kurš ir spēkā pārskata perioda pēdējās dienas sākumā;
   2. iesniedzot ceturtā ceturkšņa pārskatu, pārrēķinu *euro* veic pēc Eiropas Centrālās bankas publicētā *euro* atsauces kursa, kurš ir spēkā pārskata perioda pēdējās dienas beigās;
   3. tām ārvalstu valūtām, kurām Eiropas Centrālā banka nepublicē euro atsauces kursu, piemēro pasaules finanšu tirgus atzītā finanšu nozares periodiskajā izdevumā vai tā interneta resursā publicēto valūtas tirgus kursu attiecībā pret *euro* pārskata perioda beigās;
7. Valsts kase izstrādā ceturkšņa pārskata veidlapu sagatavošanas vadlīnijas un publicē tās savā tīmekļvietnē;
8. Valsts kasei, apkopojot informāciju un veicot konsolidāciju ceturkšņa pārskatu sagatavošanas laikā, ir tiesības pieprasīt papildu skaidrojumus un precizējošu informāciju, lai nodrošinātu informāciju pārskata lietotājiem.
9. **Noslēguma jautājumi**
10. Atzīt par spēku zaudējušiem Ministru kabineta 2014.gada 16.decembra noteikumus Nr.773 “Ceturkšņa pārskatu sagatavošanas un iesniegšanas kārtība” (Latvijas Vēstnesis, 2014, 253.nr.);
11. Pārskatu par 2018.gada IV ceturksni iesniedz atbilstoši Ministru kabineta 2014.gada 16.decembra noteikumiem Nr.773 “Ceturkšņa pārskatu sagatavošanas un iesniegšanas kārtība”;
12. Pirmo pārskatu saskaņā ar šiem noteikumiem sagatavo par 2019.gada 1.ceturksni.

###### Ministru prezidents  Māris Kučinskis

###### Finanšu ministre Dana Reizniece-Ozola